Տեր Մեսրոպ քահանա Արամյանը խոսեց նաև «Կրթության գերազանցության ազգային ծրագրի» ընթացիկ ու ապագա զարգացումների մասին: Այս ծրագիրը նախաձեռնել են «Այբ» կրթական հիմնադրամն ու ՀՀ կրթության և գիտության նախարարությունը՝ համագործակցելով Քեմբրիջի համալսարանի և Լոնդոնի համալսարանական քոլեջի կրթության ինստիտուտի հետ: Ծրագրով նախատեսվում է ՀՀ-ի դպրոցներում ներդնել միջազգային չափանիշներին համապատասխան հայալեզու կրթական ծրագիր` «Արարատյան բակալավրիատ», և վերապատրաստել հայաստանցի ուսուցիչների: Հանդիպմանը ներկա էր նաև ուսուցիչների վեապատրաստման մասով պատասխանատու Յացեկ Բրենդը, ով Լոնդոնի համալսարանական քոլեջի կրթության ինստիտուտի ավագ դասախոս է: Նա հիացած էր, թե ինչ արագ են հայ ուսուցիչներն ընկալում ու յուրացնում մանկավարժական բարդ կատեգորիաներ: